《秋鸿曲》
明代·胡俨

朔风天雨霜，肃肃鸿雁行。衔芦惜远别，出塞更高翔。

荡漾烟波迥，飘飖云路长。岁晏无矰缴，时丰多稻粱。

呼群下彭蠡，列阵度潇湘。历历鸣遵渚，依依影随阳。

弟兄幸无恙，各在天一方。抱琴对明月，那能奏清商。

作者简介：胡俨（1360-1443年），字若思，南昌人。通览天文、地理、律历、卜算等，尤对天文纬候学有较深造诣。洪武年间考中举人。明成祖朱棣成帝后，以翰林检讨直文渊阁，迁侍讲。永乐二年（1404）累拜国子监祭酒。重修《明太祖实录》、《永乐大典》、《天下图志》，皆充总裁官。洪熙时进太子宾客，仍兼祭酒。后退休回乡。同时擅长书画，著有《颐庵文选》、《胡氏杂说》。正统八年（1443年）去世，终年八十三岁。